രവി കരുണാകരൻ മെമ്മോറിയൽ മ്യൂസിയം

കേരളത്തിലെ, ആലപ്പുഴയിൽ സ്ഥിതി ചെയ്യുന്ന സ്വകാര്യ ഉടമസ്ഥതയിലുള്ള ഒരു മ്യൂസിയമാണ് രവി കരുണാകരൻ മെമ്മോറിയൽ മ്യൂസിയം. വ്യവസായി ആയിരുന്ന രവി കരുണാകരന്റെ പേരിൽ ഭാര്യ ബെറ്റി ആണ് ഈ മ്യൂസിയം ആരംഭിച്ചത്.

രണ്ടു നിലകളിലായി, 48,000 ചതുരശ്ര അടി വിസ്ത്രീർണ്ണം ഉള്ള രവി കരുണാകരൻ മെമ്മോറിയൽ മ്യൂസിയം കേരളത്തിലെ ഏറ്റവും വലിയ സ്വകാര്യ മ്യൂസിയം ആണ്.

ചരിത്രം
രവി കരുണാകരൻ്റെ ഭാര്യ ബെറ്റി കരൺ (സുഭദ്ര രവി കരുണാകരൻ) ഭർത്താവിൻ്റെ ഓർമയ്ക്കായി സ്ഥാപിച്ചതാണ് രവി കരുണാകരൻ മെമ്മോറിയൽ മ്യൂസിയം. 2006 ൽ, രവി കരുണാകരന്റെ 75–ാം ജന്മവാർഷിക ദിനത്തിൽ അവരുടെ വസതിയായ ശാന്തിഭവനോടു ചേർന്ന് മ്യൂസിയം  തുറന്നു.

 ശേഖരങ്ങൾ 
ഇന്ത്യയിൽ നിന്നുള്ള വിദേശിയല്ലാത്ത ആദ്യ കയർ കയറ്റുമതിക്കാരനായിരുന്ന രവി കരുണാകരന്റെ മുത്തച്ഛൻ ആണ്ടിയറ കൃഷ്ണൻ, മകൻ കെ.സി. കരുണാകൻ, ഭാര്യ ജർമൻ സ്വദേശി മാർഗരറ്റ്, രവി കരുണാകൻ, ഭാര്യ ബെറ്റി എന്നിവർ പല കാലങ്ങളായി ശേഖരിച്ച വസ്തുക്കളാണ് ഇവിടെ പ്രദർശിപ്പിച്ചിട്ടുള്ളത്.

ആനക്കൊമ്പിൽ നിർമിച്ച ശിൽപങ്ങൾ, സ്വരോവ്സ്കി ക്രിസ്റ്റൽ, ലാഡ്രോ പോഴ്സലൈൻ, മൈസൺ പോഴ്സലൈൻ തുടങ്ങിയവയുടെ ലോകത്തിലെ ഏറ്റവും വലിയ സ്വകാര്യ ശേഖരങ്ങളിലൊന്നാണ് ഇവിടെ ഉള്ളത്.

അവലംബം

വർഗ്ഗം:കേരളത്തിലെ മ്യൂസിയങ്ങൾ